România primește 1,5 miliarde de euro de la UE pentru pagubele create de inundații. Cât s-a alocat pentru celelalte țări afectate
România va primi 1,5 miliarde de euro din Fondul de coeziune al Uniunii Europene pentru a sprijini refacerea infrastructurii și a gospodăriilor distruse de inundații. Suma face parte din cele 10 miliarde pe care Comisia Europeană le va împărți celor cinci țări afectate de către furtuna Boris, anunțate deja de șefa Comisiei Europene, Ursula von der Leyen.